Hluthafar Regins hf. voru 650 í lok árs 2017 samanborið við 760 á sama tíma 2016 . Lífeyrissjóður verslunarmanna er með 12,88% hlutdeild í heildarhlutafé félagsins . Gildi – lífeyrissjóður er annar stærsti hluthafinn með 7,38% og Sigla ehf. 6,43% . Allir þrír stærstu hluthafarnir eiga jafn marga hluti og í lok árs 2016 . Þróun hlutabréfaverðs Fjöldi viðskipta með bréf í félaginu var tæplega 1.700 og heildarvelta á árinu var 32,6 milljarðar króna sem er aukning frá fyrra ári þegar veltan nam 23,9 milljörðum króna . Í desember síðastliðnum þegar OMX Iceland 8 vísitölunni ( OMXI 8 ) var endurskoðuð kom Reginn inn í vísitöluna sem tók gildi nú í janúar 2018 . Úrvalsvísitalan er samsett af þeim átta félögum sem hafa mestan seljanleika á Nasdaq Iceland . Árslokaverð á bréfum Regins í kauphöllinni var 25,65 en var 26,2 árið 2016 . Gengi bréfa félagsins lækkaði því lítillega eða um 2,1% en á sama tíma lækkaði úrvalsvísitala ( OMXI 8 ) um 4,4% . Markaðsvirði félagsins í árslok nam 39,9 milljörðum króna en var 40,7 milljarðar króna í árslok 2016 . Skipting hluthafa eftir hlutafjáreign Lífeyrissjóðir voru stærsti hluthafahópur Regins í árslok 2017 með 50% eignarhlut og bæta töluvert við sig frá fyrra ári . Tryggingafélög og bankar bæta lítillega við sig . Hlutur fjárfestingarsjóða og einkahlutafélaga lækkar nokkuð á milli ára . Erlendir hluthafar eru að koma sterkt inn í hluthafahóp Regins og tvöfalda hlut sinn í félaginu og fara úr 3% í 6% milli ára .